Dover: "The Flame"
La schibetta dal mais. Proponida dal Battaporta. Radio Rumantsch

Da David Spinnler

Spagna e Rock'n'roll? Na ja - ça va - u enconuschais in num dad ina band?
Lura midain nus era quai: Dover - quai èn las soras Llanos - Cristina che chanta e Amparo a la ghitarra - plus Alvaro Diéz al bass e Jesus Antunez a la battaria.
Els èn da Madrid e nagut da nov en la scena: i dat gia 4 albums, il debut datescha dal 1995. En Spagna èn Dover stars dapi il segund album e vendan ch'els han vendì sur 500'000 giadas.
Il recept: rock guliv, simpel, melodias ch'ins vul adina puspè udir - e surtut la vusch da Cristina Llanos. Ina vusch da quai rauca cun ina colur na da descriver ma ch'ins sto simplamain puspè udir. Mel rauc forsa? Gea quai èsi - era sche quai è ina cuntradicziun u insatge uschia.
Ils Dovers dian da sasez ch'els fetschian chanzuns effectivas da 3 minutas cun in Killer Chorus. Killer Chorus - schon puspè gea.
Insumma - cumprai Dover e tramettai il disc al cussegl federal - quai sbassas la media vegliadetgna da quel gremi da 57 sin 17 onns e faschess fieu sut il tgil! Tip spezial: En mars èn Dover live en Svizra - per exempel ils 10 da mars en il Xtra a Turitg - go for it!

Dover – "The Flame" – Emirecords
www.dovercametome.com 
www.emispain.com